Consiliului Director al ADI apa/apă uzată din județul Satu Mare
Anexa nr.3 la Decizia nr. 10

CONTRACT DE MANDAT NR._____/__________

Societatea APASERV SATU MARE S.A. cu sediul în Satu Mare, str. Gara Ferăstrău, Nr.9/A, judeţul Satu Mare, înregistrată la Registrul Comerţului sub nr. J30/1102/13.10.2004, C.I.F.16844952, atribuit fiscal: RO, cont bancar RO98BTRL03101202217787XX deschis la Banca Transilvania – Sucursala Satu Mare,  reprezentată în prezentul contract de domnul Masculic Csaba, reprezentantul Municipiului Satu Mare în A.G.A., mandatat în  baza  Dispoziţiei Primarului Municipiului Satu Mare nr. 777/09.12.2020 şi a Hotărârii A.G.A. a Apaserv Satu Mare S.A. nr........2021, denumită în continuare Societatea, în calitate de mandant,

Domnul/Doamna ____________________________________, cetăţean________, născut la data de _______________, în localitatea ___________, domiciliat în________________________________

_______________________________________________________, identificat cu C.I. seria _____, nr. ___________, C.N.P. __________________, în calitate de administrator sau mandatar („Administrator/Mandatar”).

Denumite colectiv “Părţile” şi individual “Partea”

AVÂND ÎN VEDERE URMĂTOARELE:

· Ordonanţa de Urgenţă a Guvernului nr. 109/2011 privind guvernanţa corporativă a întreprinderilor publice („O.U.G. nr. 109/2011”) cu modificările şi completările ulterioare;

· Hotărârea Guvernului nr. 722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice (“H.G. nr. 722/2016”); 

· Legea nr. 31/1990 privind societăţile, republicată, cu modificări şi completări, („Legea nr. 31/1990”);

· Actul constitutiv al APASERV SATU MARE S.A.  (“Actul Constitutiv”);

· Prevederile art. 1913 – 1919, art. 1924 precum şi regulile aplicabile contractului de mandat din Codul Civil, art. 2009 -2042;

· Hotărârea Adunării Generale Ordinare a Acţionarilor Societăţii, („Adunarea Generală a Acţionarilor”), nr. ____________ din data de_________________ prin care Mandatarul a fost numit administrator la Societate pentru un mandat de 4 ani iar acesta a acceptat numirea, urmând să exercite împreună cu ceilalţi membri ai Consiliului de Administraţie, atribuţiile prevăzute de Legea nr. 31/1990, de Actul Constitutiv al societăţiii, de O.U.G. nr.109/2011 precum şi orice alte obligaţii ale administratorilor;

· Hotărârea Adunării Generale Ordinare a Acţionarilor societăţii nr. _____ din data de ____________ de aprobare a contractului dintre societate şi administratorii societăţii;

· Este necesar a fi stabilite drepturile şi obligaţiile părţilor semnatare, în contextul unui raport juridic corespunzător exercitării funcţiei de membru al Consiliului de Administraţie,

Părţile convin a încheia prezentul contract de mandat, denumit în continuare “Contractul”, ca urmare a acordului de voinţă exprimat de părţile semnatare.

Art. 1 Definiţii

În prezentul Contract, termenii de mai jos vor avea următoarele semnificaţii:

a. Act constitutiv – Actul Constitutiv al Societăţii, aprobat de Adunarea Generală a Acţionarilor Societăţii, astfel cum este în vigoare la data prezentului Contract sau cum va fi modificat/completat/reformulat, prin hotărâre a Adunării Generale Extraordinare a Acţionarilor Societăţii pe durata exercitării mandatului de către Administrator;

b. Cadrul legal aplicabil – ansamblul normelor juridice române cuprinse în O.U.G. nr. 109/2011, Legea societăţilor nr. 31/1990, HG nr.722/2016, Codul civil, Codul fiscal, precum şi alte acte normative incidente prezentului Contract de Mandat, aplicabile părţilor;

c. Conflict de interese – orice situaţii sau împrejurări determinate/determinabile potrivit cadrului juridic aplicabil în care interesul personal, direct ori indirect, al Administratorului, contravine interesului Societăţii, astfel încât afectează sau ar putea afecta independenţa şi imparţialitatea sa în luarea deciziilor de afaceri sau îndeplinirea la timp şi cu obiectivitate a atribuţiilor care îi revin în exercitarea mandatului său pentru Societate;

d. Imposibilitate definitivă de exercitare a mandatului/impediment legal – orice împrejurare care creează o indisponibilitate cu o durată mai mare sau egală cu 90 de zile calendaristice consecutive, lipsind Administratorul de posibilitatea de a-şi îndeplini atribuţiile (cu titlu de exemplu: arestarea preventivă sau arestarea Administratorului, anularea hotărârii Adunării Generale Ordinare a Acţionarilor Societăţii de desemnare a Administratorului ş.a.);

e. Remuneraţia cuvenită Administratorului – înseamnă remuneraţia formată dintr-o indemnizaţie fixă lunară şi o componentă variabilă stabilită prin hotărâre a adunării generale a acţionarilor, cu respectarea prevederilor art. 15318 din Legea nr. 31/1990, cu modificările şi completările ulterioare şi ale art. 37 din OUG nr. 109/2011, cu modificările şi completările ulterioare;

f. Forţa majoră - semnifică orice eveniment extern, imprevizibil, invincibil şi inevitabil, care nu putea fi prevăzut la momentul încheierii prezentului Contract de Administraţie şi care face imposibilă executarea şi, respectiv, îndeplinirea Contractului de Mandat; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargo, enumerarea nefiind exhaustivă ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi.

g. Decizia de afaceri – semnifică orice decizie de a lua sau de a nu lua anumite măsuri cu privire la administrarea Societăţii;

h. Eveniment fortuit – semnifică un eveniment care nu putea fi prevăzut de administrator si nici împiedicat de către acesta a se întâmpla; sunt asimilate evenimentului fortuit modificarea cadrului legal, de reglementare şi a sistemului fiscal în România existent la semnarea prezentului Contract şi care împovărează suplimentar Societatea.

Art. 2 Durata Contractului de Mandat

2.1 Prezentul Contract se încheie pe o perioadă de 4 ani începând cu data de _______ până la data de ___________.
2.2 Mandatul se poate prelungi/reînnoi numai pe baza aprobării Adunării Generale a Acţionarilor în situaţia în care sunt îndeplinite cerinţele stabilite de lege.

2.3 La împlinirea termenului mandatului de Administrator sau la apariţia unei cauze legale ori convenţionale de încetare a mandatului, contractul încheiat între Părţi va înceta. 

Art. 3 Obiectul contractului

3.1 Prin prezentul Contract de Mandat, Administratorul este împuternicit să adopte, împreună cu ceilalţi administratori, toate măsurile necesare administrării Societăţii, în conformitate cu dispoziţiile cadrului legal aplicabil, în vigoare, precum și Actului Constitutiv al Societăţii şi cele ale prezentului Contract, în limitele obiectului de activitate al Societăţii şi cu respectarea competențelor exclusive, prevăzute de legislaţia în vigoare precum şi în conformitate cu recomandările cuprinse în ghidurile şi codurile de guvernanţă corporativă aplicabile.

3.2 În scopul realizării obiectului prezentului Contract, Administratorul va efectua toate actele necesare pentru administrarea bunurilor Societăţii în interesul acesteia pentru îndeplinirea obiectului de activitate şi va exercita atribuţiile stabilite pentru acesta prin Actul Constitutiv şi prin prezentul Contract.

3.3 Locul îndeplinirii Mandatului este la sediul social al Societăţii sau la locul unde acţionează ca reprezentant al Societăţii. Locul îndeplinirii Mandatului poate fi modificat de Societate şi poate fi stabilit fie la sediile sucursalelor Societăţii, fie într-o altă locaţie stabilită de Societate. Decizia cu privire la modificarea locului îndeplinirii mandatului se comunică prin grija Societăţii, conform Regulamentului de organizare şi funcţionare al Consiliului de administraţie.

Art. 4 Remuneraţia Administratorului

4.1 Administratorul beneficiază de o remuneraţie; formată din: 

(i) o indemnizaţie fixă lunară brută în valoare de________lei aprobată prin Hotărârea Adunării Generale Ordinare a Acţionarilor nr. _________/_______pentru executarea mandatului încredinţat; indemnizaţia fixă nu poate depăşi de două ori media pe ultimele 12 luni a câştigului salarial mediu brut lunar pentru activitatea desfăşurată conform obiectului principal de activitate înregistrat de societate, la nivel de clasă conform clasificaţiei activităţilor din economia naţională, comunicat de Institutul Naţional de Statistică anterior numirii.

(ii) o componentă variabilă stabilită pe baza unor indicatori de performanţă financiari şi nefinanciari negociaţi şi aprobaţi de Adunarea Generală a Acţionarilor, determinaţi cu respectarea metodologiei prevăzută de HG nr. 722/2016 şi care urmăresc sustenabilitatea pe termen lung a Societăţii, atingerea obiectivelor strategice ale acesteia și a obiectivelor operaționale pe termen scurt (1an), mediu (2 ani) și lung (4 ani), precum şi asigurarea respectării principiilor de bună guvernanţă. Cuantumul anual al componentei variabile a Administratorului neexecutiv nu poate depăşi maximum 12 indemnizaţii fixe lunare.

Componenta variabilă a remuneraţiei Administratorului se revizuieşte anual, în funcţie de nivelul de realizare a obiectivelor cuprinse în planul de administrare şi de gradul de îndeplinire a indicatorilor de performanţă financiari şi nefinanciari aprobaţi de adunarea generală a acţionarilor, anexă la contractul de mandat.

4.2 Prezentul Contract va fi completat printr-un act adiţional care va cuprinde remuneraţia variabilă, obiectivele şi indicatorii de performanţă financiari şi nefinanciari stabiliţi de adunarea generală a acţionarilor, precum şi cele din scrisoarea de aşteptări. De asemenea, se vor prevedea şi obiective cuantificabile privind reducerea obligaţiilor restante, modul de gestionare a creanţelor şi recuperarea lor, realizarea planului de investiţii şi asigurarea cu cash-flow a activităţii desfăşurate.

4.3 În cazul modificării/abrogării cadrului legal care impune un anumit cuantum maxim al indemnizaţiei fixe lunare, părţile vor negocia un nou cuantum aplicabil componentei fixe lunare brute care va fi aprobat de Adunarea Generală a Acţionarilor şi vor încheia un act adiţional la prezentul Contract.

4.4 Indemnizaţia fixă lunară va fi plătită Administratorului în data de 11 a lunii următoare lunii pentru care este datorată, indiferent de numărul şedinţelor din acea lună. 

4.5 În cazul în care Administratorul este revocat cu sau fără justă cauză înainte de expirarea duratei mandatului, se va achita Administratorului indemnizaţia fixă lunară brută şi componenta variabilă calculată pro rata corespunzător numărului de zile din ultima lună în care a exercitat mandatul înainte de revocare.

Art. 5 Drepturile, Declaraţiile şi Obligaţiile Administratorului

5.1 Drepturile Administratorului

a) dreptul de a solicita directorilor Societăţii informaţii cu privire la activitatea Societăţii, având acces la toate documentele privind operaţiunile Societăţii în condiţiile legii;

b) dreptul de a primi lunar indemnizaţia fixă lunară menţionată la art. 4.1 din prezentul Contract;

c) să beneficieze pe baza documentelor justificative de decontarea cheltuielilor de cazare, diurnă, transport şi alte cheltuieli, pentru deplasările în interes de serviciu efectuate în ţară şi străinătate conform prevederilor Contractului colectiv de muncă al societăţii şi altor prevederi legale.

d) dreptul de a folosi obiecte de inventar/mijloace fixe necesare desfăşurării activităţii; dreptul de a beneficia de telefon mobil şi/sau laptop;

e) dreptul de a beneficia de cheltuielile judiciare (taxe de timbru, cheltuieli cu avocaţii, cheltuieli cu expertize şi/sau experţi în cadrul procesului) pentru a se apăra de o pretenţie a unui terţ îndreptată împotriva Administratorului în legătură cu îndeplinirea atribuţiilor conform prezentului Contract, Actului Constitutiv, Cadrului Legal, Regulamentului de Organizare şi Funcţionare a Consiliului de Administraţie în măsura în care nu sunt deja acoperite prin poliţa de asigurare tip directors and officers liability în vigoare la momentul respectiv;

f) dreptul de a beneficia de plata şi reţinerea oricăror impozite datorate de Administrator în legătură cu remuneraţia şi beneficiile prezentului Contract de către Societate în numele şi pe seama Administratorului;

g) dreptul de a se retrage din calitatea de Administrator, sub condiţia comunicării în scris Societăţii a unui preaviz, cu cel puţin 60 (şaizeci) zile lucrătoare anterior retragerii; cu acordul Societăţii exprimat prin Adunarea Generală a Acţionarilor, acest termen de preaviz poate fi mai scurt;

h) dreptul de a fi asigurat pentru răspundere profesională civilă (asigurare de tip Directors and Officers Liability) privind activitatea sa în cadrul Consiliului de Administraţie pentru o sumă asigurată stabilită prin Actul Constitutiv sau prin Hotărârea Adunării Generale a Acţionarilor, prima de asigurare ce va fi achitată de Societate; Plata primelor aferente acestei asigurări va fi făcută de societate şi nu se va deduce din remuneraţia cuvenită administratorului;

i) dreptul de a beneficia de descărcarea de gestiune anual (după aprobarea situaţiilor financiare anuale auditate pe baza raportului administratorilor);

j) dreptul de a beneficia de acelaşi pachet de servicii medicale şi/sau asigurare medicală contractate de societate pentru angajaţi (dacă este cazul).

5.2 Declaraţiile Administratorului
a) Administratorul declară că a luat cunoştinţă de prevederile Actului Constitutiv al Societăţii, ale Regulamentului Consiliului de Administraţie;

b) Administratorul declară că nu se află în niciuna dintre situaţiile de incompatibilitate sau concurenţă prevăzute de Legea nr. 31/1990, OUG nr. 109/2011 sau de orice alte reglementări legale în vigoare.

c) Administratorul declară că este independent/dependent pe baza criteriilor de indepedenţă stabilite de Legea nr. 31/1990.

5.3 Obligaţiile Administratorilor

5.3.1 Administratorul are următoarele obligaţii principale:

a) să elaboreze şi să aprobe, în termen de 30 de zile de la data numirii sale, componenta de administrare a planului de administrare, în vederea realizării indicatorilor de performanţă financiari şi nefinanciari;

b) în termen de 5 zile de la aprobarea planului de administrare, să convoace adunarea generală a acţionarilor, în vederea negocierii şi aprobării indicatorilor de performanţă financiari şi nefinanciari rezultaţi din planul de administrare;

c) să negocieze indicatorii de performanţă financiari şi nefinanciari fundamentaţi pe baza planului de administrare şi scrisoarea de aşteptări în termen de 45 de zile de la data comunicării acestora autorităţii publice tutelare; dacă la expirarea acestui termen negocierea nu este finalizată, termenul se poate prelungi o singură dată cu maximum 30 de zile, la solicitarea oricăreia dintre Părţi. În cazul eşuării negocierii celor două runde, Administratorul împreună cu ceilalţi membri sunt revocaţi, fără a fi îndreptăţiţi la plata unor daune-interese. În acest caz rezultatul negocierii trebuie motivat şi publicat pe pagina de internet proprie a Societăţii.

d) În termen de 90 de zile de la data numirii, împreună cu ceilalţi membri ai Consiliului de Administraţie, adoptă un cod de etică, care se publică, prin grija preşedintelui Consiliului de Administraţie, pe pagina de internet a Societăţii şi se revizuieşte anual, dacă este cazul, cu avizul auditorului intern, fiind republicat la data de 31 mai a anului în curs;

e) să stabilească direcţiile principale de activitate şi de dezvoltare ale Societăţii;

f) să stabilească politicile contabile şi sistemul de control financiar şi aprobarea planificării financiare;

g) să delege conducerea Societăţii unuia sau mai multor directori selectaţi conform prevederilor OUG nr. 109/2011, numind pe unul dintre aceştia director general, să revoce directorii şi directorul general, şi să stabilescă remuneraţia acestora la recomandarea comitetului de nominalizare şi remunerare; directorii şi directorul general pot fi numiţi dintre administratori care devin administratori executivi sau din afară Consiliului de Administraţie; 

h) să supraveghere şi să evalueze activitatea directorului general şi directorilor cu contract de mandat atât sub aspectul execuţiei contractului de mandat cât şi în ceea ce priveşte respectarea şi realizarea componentei de management din planul de administrare;

i) să pregătească raportul anual, nu mai târziu de data de 31 mai a anului următor celui cu privire la care se raportează, organizarea adunării generale a acţionarilor şi implementarea hotărârilor acesteia;

j) să introducă cererea pentru deschiderea procedurii insolvenţei, potrivit legii;

k) să constituie comitetul de nominalizare şi remunerare şi comitetul de audit şi alte comitete, conform prevederilor legale în vigoare; 

l) să aprobe Regulamentul de organizare şi funcţionare al Consiliului de Administraţie;

m) să stabilească atribuţiile delegate în competenţa conducerii executive Societăţii, respectiv în competenţa director general şi a celorlalţi directori cu atribuţii de conducere în sensul prevăzut de Legea 31/1990, în vederea executării operaţiunilor Societăţii;

n) să aprobe încheierea oricăror operaţiuni/contracte pentru care nu a delegat competenţa directorului general şi directorilor, în limitele prevăzute de Actul Constitutiv;

o) să elaboreze un raport anual privind activitatea Societăţii cu respectarea prevederilor art.56 din OUG nr. 109/2011 cu modificările şi completările ulterioare;

p) să convoace/sau după caz să avizeze convocarea adunării generale a acţionarilor, să organizeze adunările generale ale acţionarilor, să participe la şedinţele adunării generale ale acţionarilor şi să implementeze hotărârile adunărilor generale ale acţionarilor, să informeze toți acţionarii cu privire la orice act sau eveniment de natură a avea o influenţă semnificativă asupra situaţiei societăţii;
q) să prezinte anual, Adunării Generale a Acţionarilor Societăţii, în termenul prevăzut de legislaţia în domeniu, raportul cu privire la activitatea Societăţii, bilanţul şi contul de profit şi pierderi pe anul respectiv, să facă recomandări privind repartizarea profitului şi să avizeze proiectul bugetului de venituri şi cheltuieli al Societăţii pe anul în curs pentru a supune aprobării Adunării Generale proiectul programului de activitate, al strategiei şi al bugetului pe anul următor Consiliul de Administraţie va solicita avizul conform prealabil al Asociaţiei asupra acestor proiecte; 
r) să aprobe componenta de management al planul de administrare al conducerii executive (director general şi directori), să execute monitorizarea trimestrială şi, după caz, să solicite completarea sau revizuirea componentei de management a planului de administrare dacă aceasta nu prevede măsurile pentru realizarea obiectivelor cuprinse în scrisoarea de aşteptări şi nu cuprinde rezultatele prognozate care să asigure evaluarea indicatorilor de performanţă financiari şi nefinanciari;

s) să evalueze anual activitatea directorului general şi directorilor, evaluare ce vizează atât execuţia contractului de mandat cât şi a componentei de management a planului de administrare; raportul de evaluare se publică pe pagina de internet a autorităţii publice tutelare, la data de 31 mai a anului următor celui pentru care se efectuează evaluarea. Datele care conform legii au caracter confidenţial sau secret sunt exceptate de la publicare.

t) să exercite atribuţiile stabilite pentru Consiliul de Administraţie în Actul Constitutiv şi în cadrul legal aplicabil precum şi cele ce i-au fost delegate de Adunarea Generală a Acţionarilor Societăţii conform Legii societăţilor nr. 31/1990, cu modificările şi completările ulterioare;

u) să prezinte semestrial în cadrul adunării generale a acţionarilor un raport asupra activităţii de administraţie, care include şi informaţii referitoare la execuţia contractelor de mandat ale directorilor, detalii cu privire la activităţile operaţionale, la performanţele financiare ale societăţii şi la raportările contabile semestriale ale societăţii;

v) să aprobe nivelul asigurării de răspundere profesională pentru Directorul General şi Directorii Societăţii;

w) Împreună cu ceilalţi membri ai Consiliului de Administraţie se îngrijeşte de publicarea pe pagina de internet a Societăţii a politicii şi criteriilor de remunerare a membrilor Consiliului de Administraţie şi a Directorilor;

x) Reprezintă Societatea în raporturile cu Directorul General/Directorii;

y) Împreună cu ceilalţi membri ai Consiliului de Administraţie avizează situaţiile financiare ale Societăţii;

z) Participă la Adunările Generale ale Acţionarilor Societăţii;

aa) Ia toate măsurile necesare şi utile pentru buna funcţionare a Societăţii, având competenţele şi atribuţiile stabilite de lege şi Actul Constitutiv precum şi cele delegate de către Adunarea Generală a Acţionarilor, cu excepţia celor rezervate Adunării Generale a Acţionarilor sau Directorului general/Directorilor conform legii sau Actului Constitutiv;

ab) În exercitarea atribuţiilor sale prevăzute de prezentul Contract, Administratorul va coopera cu ceilalţi membri ai Consiliului de Administraţie, cu angajaţii Societăţii precum şi cu consultanţii externi/interni ai acesteia sau alţi membri din conducerea Societăţii;

ac) Administratorul îşi va exercita sarcinile în conformitate cu cele mai ridicate standarde profesionale stabilite pentru acest tip de activitate şi cu prevederile prezentului Contract. În exercitarea atribuţiilor sale de mandat decizional, Administratorul va acţiona în interesul Societăţii;

ad) În cazul numirii în funcţia de preşedinte al Consiliului de Administraţie, Administratorului îi revin şi atribuţiile corespunzătoare acestei funcţii, stabilite în Actul Constitutiv al Societăţii, Regulamentul de Organizare şi Funcţionare al Consiliului de Administraţie precum şi în prevederile legale aplicabile;
ae) Va respecta orice altă interdicţie, restricţie, limitare impusă de prevederile legale aplicabile funcţiilor de conducere în cadrul întreprinderilor publice.
af) de stabilire şi de menţinere a politicilor de asigurare în ceea ce priveşte personalul şi bunurile societăţii;
ag) să promoveze studii şi propuneri autorităţilor competente privind tarifele pentru furnizarea Serviciilor;

ah) să aprobe volumul maxim al creditelor bancare sau din alte surse de finanţare necesare îndepliniri scopului Societăţii;

ai) să propună Adunării Generale majorarea capitalului social atunci când această măsură este necesară pentru desfăşurarea activităţii, precum şi înfiinţarea de noi unităţi;

aj) să exercite atribuţiile ce i-au fost delegate de către Adunarea Generală;

ak) să acorde mandat directorului general sau comisiei de negociere în vederea negocierii contractului colectiv de muncă și să aprobe forma finală a acestuia;

al) să aprobe grilele de salarizare;

am) să aprobe nominalizarea locurilor de muncă în condiţii deosebite;

an) să aprobe introducerea de noi tehnologii şi modernizarea celor existente;

ao) să aprobe norme, normative, reglementări în domeniul tehnic şi economic utilizate în desfăşurarea activităţii societăţii;

ap) să aprobe constituirea în garanţie a bunurilor societăţii până la ½ din valoarea activelor societăţii;

aq) să stabilească în condiţiile legii, regimul amortizării activelor corporale şi necorporale;

ar) să aprobe tarifele pentru prestaţiile şi serviciile prestate de societate, cu excepţia preţului apei potabile şi reziduale;

as) să aprobe sau supune spre aprobare investiţiile ce urmează a se realiza de societate în condiţiile legii;

at) să aprobe vânzarea sau închirierea de active potrivit legii;

au) să propune spre analiză asocierea societăţii potrivit legii;

av) să exercite orice alte atribuţii conferite prin prevederi legale speciale şi prevăzute în regulamentul propriu de funcţionare.

5.3.2 Totodată, Administratorul are următoarele obligaţii:

a) exercitarea mandatului cu loialitatea, prudenţa şi diligenţa unui bun administrator, în interesul exclusiv al Societăţii;

b) participarea la un program de formare profesională cu durata minimă de o săptămână/an, în care să aibă sesiuni de instruire în domeniul guvernanţei corporative, juridic, precum şi în orice alte domenii alese de acţionari;

c) pregătirea riguroasă a şedinţelor consiliului, cu dedicarea a minimum 3 zile lucrătoare lunar acestui scop, participarea la şedinţele consiliului, precum şi în comitetele de specialitate;

d) participarea la unul sau mai multe comitete consultative înfiinţate la nivelul consiliului;

e) declararea, conform reglementărilor interne şi legislaţiei în vigoare, a oricăror conflicte de interese existente şi, în situaţii de conflict de interese, abţinerea de la decizii în cadrul consiliului/comitetelor consultative/în exercitarea atribuţiilor de administrator executiv;

f) exercitarea atribuţiilor prevăzute de legislaţia în vigoare şi de statutul întreprinderii publice;

g) adoptarea de politici şi sisteme de control prevăzute de atribuţiile sale;

h) avizarea bugetului de venituri şi cheltuieli al Societăţii;

i) realizarea obiectivelor şi indicatorilor de performanţă prevăzuţi în Contract;

j) avizarea strategiilor şi politicilor de dezvoltare ale Societăţii;

k) aprobarea recrutării şi eventuala revocare a conducătorului auditului intern şi primirea de la acesta, ori de câte ori solicită, de rapoarte cu privire la activitatea Societăţii;

l) participarea la programe de dezvoltare profesională continuă, în vederea desfăşurării unei activităţi optime în cadrul consiliului;

m) verificarea funcţionării sistemului de control intern şi managerial;

n) monitorizarea şi gestionarea potenţialelor conflicte de interese la nivelul organelor de administrare şi conducere;

o) alte obligaţii prevăzute de lege şi regulamentele interne/proceduri interne adoptate la nivelul Societăţii.

5.3.4 Alte obligaţii/atribuţii ale Administratorului

a) administrarea Societăţii prin supravegherea funcţionării unor sisteme prudente şi eficace de control, care să permită evaluarea şi gestionarea riscurilor;

b) avizarea strategiei de dezvoltare a întreprinderii publice, prin asigurarea existenţei resurselor financiare şi umane necesare pentru atingerea obiectivelor strategice şi supravegherea conducerii executive a Societăţii;

c) asigurarea că întreprinderea publică îşi îndeplineşte obligaţiile legale şi către părţile interesate;

d) monitorizarea performanţei conducerii executive;

e) asigurarea faptului că informaţia financiară produsă de întreprinderea publică este corectă şi că sistemele de control financiar şi management al riscului sunt eficace;

f) stabilirea şi aprobarea remuneraţiei directorilor şi îndeplinirea obligaţiilor prevăzute de lege în ceea ce priveşte recrutarea, numirea, evaluarea şi, după caz, revocarea celorlalţi directori ai Societăţii, cu care aceasta are încheiate contracte de mandat;

g) elaborarea rapoartelor anuale şi a altor raportări, în condiţiile legii.

Art. 6 Criterii de integritate şi etică. Conflictul de interese

6.1 Administratorul are obligaţia de a respecta Codul de Etică al Societăţii, aplicabil nu numai angajaţilor ci şi membrilor consiliului.

6.2 Administratorul este obligat să acţioneze în interesul Societăţii, comportându-se în activitatea sa cu loialitate faţă de Societate, ca un conducător al propriei sale afaceri.

6.3 Administratorul poate exercita concomitent cel mult trei mandate de administrator şi/sau membru al Consiliului de Supraveghere în societăţi/întreprinderi publice al căror sediu este pe teritoriul României cu informarea Societăţii şi fără a intra într-o situaţie de incompatibilitate.

6.4 În cazul în care, într-o anumită operaţiune, Administratorul este în conflict de interese, respectiv are, direct sau indirect, interese contrare intereselor Societăţii, va aduce acest lucru la cunoştinţa Societăţii, respectiv îi va înştiinţa pe ceilalţi administratori şi auditorul intern şi se va abţine de la orice conduită de natură să afecteze interesele Societăţii, în special de la participarea la deliberări şi de la votul respectivei operaţiuni. Interdicţia vizează şi situaţia în care Administratorul ştie că într-o anumită operaţiune este persoana interesată soţul/soţia, rudele sau afinii săi până la gradul al patrulea inclusiv.

6.5 Administratorul are obligaţia să informeze Adunarea Generală a Acţionarilor, înainte de a fi numit, dacă deţine una din calităţile enumerate limitativ la art. 153 ind. 15 şi ind. 16 din Legea nr. 31/1990 adică cea de director, membru al directoratului, al consiliului de administraţie, al consiliului de supraveghere, precum şi de cenzor, auditor intern sau asociat cu răspundere nelimitată în alte societăţi concurente sau având acelaşi obiect de activitate. 

6.6 În cazul în care Administratorul este urmărit penal pentru infracţiunile prevăzute la art. 6 din Legea nr. 31/1990, are obligaţia să notifice Societatea, prezentul Contract fiind suspendat în mod automat la momentul la care această notificare este recepţionată de Societate. Contractul va fi suspendat până la momentul emiterii unei decizii/ordonanţe prin care Administratorul este chemat sau nu în judecată. În cazul în care are loc trimiterea în judecată, Administratorul are obligaţia să notifice Societatea şi Contractul va înceta la momentul la care Societatea a recepţionat această notificare. 

6.7 Administratorul are obligaţia să deţină şi să menţină o reputaţie profesională excelentă. 

6.8 Administratorul este, de asemenea, obligat:

a) să îşi exercite mandatul cu loialitate, cu prudenţa şi cu diligenţa unui bun administrator în interesul exclusiv al Societăţii, şi să nu îşi asume niciun fel de obligaţii speciale faţă de un acţionar sau altul al Societăţii în legătură cu activitatea Societăţii; Administratorul nu încalcă obligaţia prevăzută mai sus în cazul în care, în momentul luării unei decizii de afaceri, el este în mod rezonabil îndreptăţit să considere (i) că acţionează în interesul Societăţii şi (ii) a luat decizia pe baza informaţiilor adecvate.

b) să adopte toate măsurile necesare pentru protejarea patrimoniului Societăţii;

c) să păstreze confidenţialitatea informaţiilor şi a secretelor de afaceri ale Societăţii, la care a avut acces prin intermediul documentelor prezentate Consiliului de Administraţie, cu excepţia situaţiilor în care o asemenea folosire este impusă de lege sau necesară în relaţia cu autorităţile publice şi/sau de participarea Administratorului în cadrul vreunui litigiu care are ca obiect activitatea Societăţii;

d) să nu încheie acte juridice cu Societatea, decât în condiţiile stabilite de lege.

6.9 Administratorul convoacă adunarea generală a acţionarilor pentru aprobarea oricărei tranzacţii dacă aceasta are, individual sau într-o serie de tranzacţii încheiate, o valoare mai mare de 10% din valoarea activelor nete ale Societăţii sau mai mare de 10% din cifra de afaceri a întreprinderii publice potrivit ultimelor situaţii financiare auditate, cu administratorii ori directorii sau, după caz, cu membrii consiliului de supraveghere ori ai directoratului, cu angajaţii, cu acţionarii care deţin controlul asupra societăţii sau cu o societate controlată de aceştia. Obligaţia de convocare subzistă şi în cazul tranzacţiilor încheiate cu soţul sau soţia, rudele ori afinii până la gradul IV inclusiv ai persoanelor prevăzute mai sus.

6.10 Administratorul, împreună cu ceilalţi administratori, are obligaţia de a informa acţionarii, în cadrul primei Adunări Generale a Acţionarilor ce urmează încheierii actului juridic, asupra oricărei tranzacţii cu administratorii ori administratorii executivi, directorul general, directori sau, după caz, cu angajaţii, cu acţionarii care deţin controlul asupra Societăţii sau cu o societate controlată de aceştia, prin punerea la dispoziţia acţionarilor a documentelor ce reflectă datele şi informaţiile esenţiale semnificative în legătură cu tranzacţiile efectuate; obligaţia incumbă şi în cazul tranzacţiilor încheiate cu soţul sau soţia, rudele ori afinii până la gradul IV inclusiv.

6.11 Administratorul, împreună cu ceilalţi administratori, are obligaţia de a informa acţionarii, în cadrul primei Adunări Generale a Acţionarilor ce urmează încheierii actului juridic, asupra oricărei tranzacţii încheiate de Societate cu o altă Societate care îndeplineşte condiţiile pentru a fi considerată întreprindere publică) ori autoritate publică, dacă tranzacţia are valoarea specificată de lege.

6.12 Administratorul, împreună cu ceilalţi administratori, are obligaţia de a prezenta semestrial şi anual, Adunării Generale a Acţionarilor Societăţii, într-un capitol special, actele juridice încheiate în condiţiile precizate la 6.10 – 6.11, cu precizarea următoarelor elemente: părţile care au încheiat actul juridic, data încheierii şi natura actului, descrierea obiectului acestuia, valoarea totală a actului juridic, creanţele reciproce, garanţiile constituite, termenele şi modalităţile de plată şi orice alte informaţii esenţiale şi semnificative în legătură cu actele juridice respective, precum şi orice informaţii necesare determinării efectelor actelor juridice respective asupra situaţiei financiare a Societăţii.

Art. 7 Confidenţialitate. Clauza de neconcurenţă

7.1 Administratorul are obligaţia de a nu folosi în interes propriu şi de a nu divulga niciunei persoane neautorizate vreo informaţie de natură confidenţială sau secretă cu privire la activitatea Societăţii. În acest sens, Administratorul se obligă să respecte regulile de confidenţialitate prevăzute în Anexa 1 la prezentul Contract de Mandat.

7.2 Administratorul nu va folosi Informaţiile Confidenţiale – potrivit definiţiei acestei noţiuni stabilită în Anexa 1 – direct sau indirect, în folos personal sau în folosul terţelor persoane, cu excepţia situaţiilor în care o asemenea folosire este impusă de lege sau de participarea Administratorului la un proces.

7.3 Administratorul se va conforma în totalitate obligaţiilor de neconcurenţă prevăzute în Anexa 2 la prezentul Contract de Mandat.

Art. 8 Drepturile şi obligaţiile Societăţii

8.1 Societatea are dreptul de a cere Administratorului să-şi exercite mandatul în interesul exclusiv al Societăţii şi să dea socoteală pentru modul în care îl exercită.

8.3 Societatea are dreptul, prin reprezentanţii săi în Adunarea Generală a Acţionarilor, să evalueze semestrial şi anual activitatea membrilor Consiliului de Administraţie al Societăţii, pentru a se asigura că planul de administrare este pus în aplicare şi deci, că sunt respectate principiile de eficienţă şi profitabilitate.

8.4 Societatea are obligaţia de a plăti remuneraţia Administratorului conform prevederilor prezentului Contract.

8.5 Societatea are obligaţia să asigure condiţiile pentru ca Administratorul să îşi desfăşoare activitatea prin deplina libertate a acestuia în exercitarea mandatului.

8.6 Societatea are dreptul de a solicita Administratorilor informaţii cu privire la exercitarea mandatului şi evaluarea activităţii. 

8.7 Societatea se obligă să achite toate drepturile băneşti cuvenite administratorului prevăzute în prezentul Contract, inclusiv să reţină la sursă şi să vireze la termen impozitul pe venit şi toate celelalte contribuţii obligatorii, fiscale sau de orice altă natură, care cad în sarcina Administratorului, în numele şi pe seama acestuia.

8.8 Societatea se obligă să asigure Administratorului deplina libertate în scopul îndeplinirii mandatului/atribuţiilor/obligaţiilor, cu respectarea limitelor prevăzute de Actul Constitutiv/statut, prezentul Contract şi cadrul legal aplicabil. 

Art. 9 Modalitatea de evaluare a Administratorului

9.1 Administratorul va implementa autoevaluarea internă a Consiliului de Administraţie din care face parte, comitetelor din care face parte, scopul fiind de a permite consiliului să identifice punctele forte şi potenţialul pentru dezvoltare colectivă şi individuală, în vederea îndeplinirii funcţiilor consiliului cât şi a condiţiilor ajutătoare dar şi a proceselor şi competenţelor necesare pentru aceste funcţii. În acest sens, Administratorul împreună cu ceilalţi membri ai Consiliului de Administraţie va elabora şi aproba o procedură de autoevaluare a activităţii membrilor Consiliului de Administraţie, autoevaluare care va avea loc cel puţin o dată pe an.

9.2 Administratorul va furniza Societăţii toate informaţiile necesare în vederea evaluării performanţelor colective ale consiliului ca întreg faţă de matricea profilului consiliului efectuată de autoritatea publică tutelară. Rezultatele acestei evaluări oferă informaţii despre partea de componentă variabilă a remuneraţiei din contractul de mandat, indicatorii-cheie de performanţă folosiţi, cât şi despre activităţile de dezvoltare ce vor informa viitoarele compoziţii ale consiliului şi criteriile folosite în acest scop.

Art. 10 Răspunderea părţilor

10.1 Neîndeplinirea şi/sau îndeplinirea necorespunzătoare a obligaţiilor asumate de către oricare dintre părţile semnatare ale prezentului Contract atrage răspunderea părţii aflate în culpă.

10.2 Partea care a determinat încetarea prezentului Contract datorită neîndeplinirii culpabile şi/sau îndeplinirii necorespunzătoare culpabile a obligaţiilor asumate, răspunde faţă de cealaltă parte prin acoperirea tuturor pagubelor care au fost generate de încetarea Contractului.

10.3 Administratorul răspunde pentru nerespectarea culpabilă: (i) a obligaţiei de îndeplinire a planului de administrare, în scopul atingerii obiectivelor şi criteriilor de performanţă, (ii) a prevederilor prezentului Contract de Mandat, (iii) a prevederilor hotărârilor adoptate de Adunarea Generală a Acţionarilor Societăţii (iv) a prevederilor Actului Constitutiv care nu sunt contrare legii şi a (v) obligaţiilor care decurg prevederi legale aplicabile Administratorului.

10.4 Administratorul nu încalcă obligaţia de prudenţă şi de diligenţă şi nu va răspunde în cazul în care, în momentul luării unei decizii de afaceri, el este în mod rezonabil îndreptăţit să considere că acţionează în interesul Societăţii şi pe baza unor informaţii adecvate, şi dacă nu intervine un eveniment fortuit, aşa cum este acesta definit.

10.5 Societatea răspunde pentru nerespectarea culpabilă a obligaţiilor asumate prin prezentul Contract de Administraţie şi va acoperi pagubele care au fost astfel provocate.

10.6 Administratorul răspunde solidar cu ceilalţi Administratori, cu excepţia cazului în care a făcut să se consemneze poziţia/opinia sa separată în procesul verbal al şedinţelor Consiliului de Administraţie şi a încunoştinţa despre aceasta în scris, pe auditorii interni sau pe auditorul financiar extern.

Art. 11 Forţa majoră

11.1 Părţile sunt exonerate de răspundere în caz de forţă majoră, astfel cum aceasta este definită în prezentul Contract de Mandat.

11.2 În caz de forţă majoră, părţile vor depune eforturi comune în vederea diminuării daunelor eventuale ce ar rezulta în urma intervenirii unei asemenea cauze.

11.3 Părţile se obligă, de asemenea, să se înştiinţeze reciproc, în scris, în termen de cel mult 5 (cinci) zile de la intervenţia vreunei cauze de forţă majoră şi, în general, să se informeze reciproc şi în timp util asupra eventualelor impedimente de natură să conducă la dificultăţi în realizarea obiectului prezentului Contract de Mandat.

Art. 12 Modificarea Contractului de Mandat

12.1 Prezentul Contract de Mandat poate fi modificat numai prin acordul scris al părţilor semnatare, exprimat printr-un act adiţional.

12.2 Prezentul Contract de Mandat se va adapta corespunzător reglementărilor legale ulterioare încheierii acestuia şi care sunt aplicabile.

12.3 Prezentul Contract, prin acesta înţelegându-se toate şi oricare din Anexele sau actele sale adiţionale, poate fi modificat/completat în oricare dintre clauzele sale, atâta timp cât nu se aduce atingere prevederilor legale imperative în vigoare, ordinii publice şi bunelor moravuri.

Art. 13 Încetarea Contractului de Mandat

13.1 Prezentul Contract de Mandat încetează prin:

a) expirarea duratei pentru care a fost încheiat;

b) revocarea Administratorului în cazurile prevazte de art. 30 alin. 5 şi 8 din OUG nr. 109/2011;

c) revocarea Administratorului de către Societate în oricare din următoarele cazuri dacă există culpa Administratorului:

(i) neîndeplinirea sau îndeplinirea necorespunzătoare a obligaţiilor din Contract;

(ii) neîndeplinirea indicatorilor de performanţă financiari şi nefinanciari asumaţi prin contractul de mandat, cu excepţia situaţiei în care Adunarea Generală a Acţionarilor aprobă, pe baza unor motive obiective independente de activitatea Administratorului, modificarea acestor indicatori;

(iii) încălcarea criteriilor de integritate şi etică stipulate în contractul de mandat, inclusiv cele privind conflictul de interese;

d) revocarea mandatului de către Societate, de la data Adunării Generale a Acţionarilor prin care a fost decisă revocarea, fără a fi necesară oferirea unei înştiinţări scrise prealabile, oferirea vreunui motiv al denunţării Contractului şi fără intervenţia instanţei de judecată;

e) renunţarea Administratorului la mandatul încredinţat, cu respectarea condiţiilor de preaviz prevăzute în prezentul Contract;

f) acordul părţilor încheiat în formă scrisă;

g) intervenirea unui caz de incompatibilitate sau a unei interdicţii prevăzute de lege, constatat potrivit legii;

h) încetarea personalităţii juridice a Societăţii ori decesul Administratorului sau punerea sub interdicţie judecătorească a Administratorului;

i) apariţia unei situaţii de Forţă Majoră care fac imposibilă continuarea executării prezentului Contract;

j) intervenţia unor impedimente legale, astfel cum acestea sunt definite în prezentul Contract de Mandat.

13.2 La data încetării prezentului Contract, Administratorul va returna de îndată Societăţii toate informaţiile în formă materială furnizate de Societate şi aflate în posesia Administratorului, precum şi toate activele/mijloacele fixe încredinţate pentru a fi folosite de către acesta în bază acestui Contract.

13.3 În cazul revocării Administratorului intempestiv sau nejustificat, acesta are dreptul de a primi de la Societate daune-interese pentru perioada neexecutată din Contractul de Mandat, indiferent de data la care survine revocarea. 

Plata daunelor – interese se face în termen de 30 zile lucrătoare de la data încetării prezentului Contract de Mandat.

Daunele-interese cuvenite administratorului potrivit prevederilor de mai sus este unica dezdăunare a acestuia în situaţia în care intervine revocarea administratorilor în mod nejustificat.

13.4 În cazul revocării pentru motive întemeiate/justificate a administratorului precum şi în cazul revocării prin aplicarea votului cumulativ, Societatea nu datorează acestuia nicio compensaţie pentru perioada neefectuată din mandat.

Art. 14 Litigii

14.1 Orice litigiu ivit între părţi cu privire la încheierea, executarea, modificarea, încetarea sau interpretarea clauzelor prezentului Contract de Mandat, care nu poate fi soluţionat pe cale amiabilă, va fi supus instanţelor judecătoreşti române competente.

Art. 15 Obligaţia de confidenţialitate între părţi

15.1 Părţile se obligă să păstreze confidenţialitatea conform prevederilor legale și statutare în vigoare aplicabile, asupra tuturor datelor, informaţiilor şi documentelor primite de la cealaltă parte în executarea prezentului Contract de Mandat.

15.2 Părţile pot dezvălui informaţii sau documente aferente derulării prezentului Contract de Mandat numai persoanelor implicate în executarea acestuia, care, la rândul lor, vor fi ţinute de obligaţia de a nu utiliza în niciun alt scop decât cel legat de executarea Contractului, obligaţie adusă la cunoştinţa acestora din urmă de către partea semnatară a prezentului Contract de Mandat.

15.3 Nu se consideră obligaţie de păstrare a confidenţialităţii, dezvăluirea de informaţii în unul din următoarele cazuri:

(i) dacă informaţiile erau cunoscute părţii înainte de a fi obţinute de la cealaltă parte și poate dovedi acest lucru;

(ii) dacă dezvăluirea informaţiilor s-a făcut după primirea acordului scris al celeilalte părţi;

(iv) dacă informaţia era de notoriete la data dezvăluirii ei;

(v) dacă partea a dezvăluit respectivele informaţii pentru a se conforma unor dispoziţii legale, cerinţe ale unui reglementator, sau la solicitarea unei autorităţi publice competente, organ de cercetare penală, parchet sau a unei instanțe.

Art. 16 Dispoziţii finale

16.1 Administratorul declară că a luat la cunoştinţă prevederile Actului Constitutiv şi ale Regulamentului de organizare şi funcţionare al Consiliului de Administraţie al Societăţii.

16.2 Administratorul declară că nu se află în niciuna dintre situaţiile de incompatibilitate, prevăzute de O.U.G. nr. 109/2011 şi Legea nr. 31/1990, sau concurenţă, prevăzute de Anexa 2 la Contract.

16.3 Anexele 1-2 fac parte integrantă din prezentul Contract.

16.4 Prezentul Contract de Mandat este guvernat de şi interpretat în conformitate cu prevederile legii române. Pentru orice aspect nemenţionat expres în cuprinsul său, prezentul Contract de Mandat se completează cu prevederile Codului civil român. De asemenea, prezentul Contract de Mandat se completează cu prevederile Legii nr. 31/1990 şi O.U.G. nr. 109/2011. Prezentul Contract de Mandat nu este un contract de muncă şi nu este guvernat de legislaţia muncii.

16.5 Acest Contract de Mandat reprezintă întreaga înţelegere dintre părţi şi înlătură orice alte înţelegeri anterioare, scrise sau orale, intervenite între părţi cu privire la obiectul acestui contract.

16.6 Dacă anumite clauze ale prezentului Contract de Mandat devin ineficiente din punct de vedere juridic, validitatea celorlalte prevederi ale prezentului Contract nu va fi afectată. În asemenea situaţii, părţile convin să renegocieze cu buna-credinţă orice clauză devenită ineficientă din punct de vedere juridic, adăugând clauza astfel renegociată prevederilor prezentului Contract de Mandat.

16.7 Toate modificările pe care părţile şi le adresează reciproc în baza prezentului Contract de Administraţie se efectuează în scris şi se transmit prin fax, e-mail, scrisoare recomandată cu confirmare de primire sau curier rapid la adresele indicate la art. 1 din prezentul Contract. În funcţie de situaţia concretă, părţile vor opta cu bună-credinţă şi în mod rezonabil pentru cel mai adecvat mijloc de notificare dintre cele menţionate în cadrul tezei întâi al prezentului articol, astfel încât notificarea să îşi atingă scopul şi să contribuie la îndeplinirea obligaţiilor contractuale ce revin părţilor.

16.8 Dacă, oricând pe parcursul duratei acestui Contract de Mandat, una dintre părţi nu insistă în mod expres pentru a impune o anumită prevedere a Contractului, nu înseamnă că acea parte a renunţat la astfel de prevederi sau că a renunţat la dreptul de a impune aceste prevederi.

Drept pentru care am încheiat astăzi ____________, la _____________, în 2 (două) exemplare originale, prezentul Contract de Mandat, părţile declarând, totodată, că au primit fiecare, cu ocazia semnării prezentului Contract, câte un exemplar.

Societatea

Prin: ___________________

Administrator

Dl. /dna. ______________

Anexa 1

REGULI DE CONFIDENŢIALITATE

1. Definiţia

Termenul de „Informaţii Confidenţiale” înseamnă şi include orice informaţii cu privire la activitatea economică a Societăţii care nu sunt publice, potrivit (i) legii, (ii) hotărârilor Adunării Generale a Acţionarilor, (iii) deciziilor Consiliului de Administraţie şi (iv) reglementărilor interne ale Societăţii.

Fără a se limita la cele de mai sus, informaţiile confidenţiale includ:

a) termenii contractuali şi orice informaţii cu privire la partenerii de afaceri, clienţii, agenţii, salariaţii, antreprenorii, investitorii sau furnizorii Societăţii, precum şi condiţiile în baza cărora Societatea desfăşoară activităţi economice cu fiecare dintre aceste persoane;

b) programe de calculator (inclusiv codul sursă şi codul de obiect) sau programul soft dezvoltat, modificat sau folosit de Societate;

c) informaţii de orice fel compilate de către Societate, inclusiv, dar fără a se limita la, informaţii legate de produse şi servicii, reclamă şi marketimg, precum şi de către clienţi, furnizori şi/sau parteneri de afaceri, existenţi sau potenţiali;

d) algoritmi, proceduri sau tehnici, sau idei şi principii esenţiale care stau la baza unor asemenea algoritmi, proceduri sau tehnici dezvoltate de sau acelea folosite de Societate sau în alt fel cunoscute Societăţii (cu excepţia oricărui algoritm, procedură sau tehnică care ţine de domeniul public), indiferent dacă aceşti algoritmi, proceduri, tehnici fac sau nu parte dintr-un program de computer, inclusiv, dar fără a se limita la tehnici pentru:

· identificarea posibililor clienţi;

· comunicarea efectivă cu clienţii existenţi sau potenţiali;

· reducerea costurilor de funcţionare sau creşterea eficienţei sistemului.

e) faptul că Societatea foloseşte, a folosit sau a evaluat ca posibilitate de a folosi orice bază de date anume, surse de date, algoritmi, preceduri sau tehnici sau ideile dezvoltate sau furnizate de o persoană, alta decât Societatea (inclusiv orice algoritm, procedură sau tehnică din domeniul public), indiferent dacă asemenea algoritmi, proceduri sau tehnici fac parte dintr-un program de computer sau nu;

f) strategiile de stabilire marketing, dezvoltate, investigate, dobândite (de la o terţă persoană sau în alt fel), evaluate, modificate, testate sau folosite de către Societate, sau orice informaţii cu privire la sau care ar putea în mod rezonabil duce la dezvoltarea unei asemenea strategii;

g) informaţii cu privire la planurile de viitor ale Societăţii, inclusiv, fără însă a se limita la, planuri de extindere la zone geografice, segmente de piaţă sau servicii, orice informaţii care ar putea fi incluse în mod obişnuit în situaţiile financiare ale Societăţii, inclusiv, dar fără a se limita la, suma activului, pasivului, valorii nete, veniturilor, cheltuielilor sau venitului net al Societăţii, cu excepţia acelor informaţii a căror dezvăluire este autorizată conform reglementărilor interne ale Societăţii;

h) informaţii care vor fi dezvăluite exclusiv în condiţiile prevăzute la punctul 5;

i) orice alte informaţii dobândite de Administrator în cursul exercitării mandatului său, despre care s-ar putea aprecia, în mod rezonabil, că reflectă vulnerabilităţi ale Societăţii, şi care ar ajuta un competitor sau un potenţial competitor al Societăţii, pentru a concura cu succes împotriva Societăţii;

j) orice informaţie primită de Societate de la terţe persoane care, la rândul lor, au o obligaţie de confidenţialitate despre a cărei existenţă înştiinţează Societatea;

k) orice informaţii derivate din toate cele de mai sus şi

l) orice copii ale tuturor informaţiilor menţionate mai sus, cu excepţia situaţiilor în care aceste copii sunt solicitate de o instanţă judecătorească sau de o altă autoritate publică, în condiţiile prevăzute de lege.

2. Folosirea şi dezvăluirea Informaţiilor Confidenţiale

Administratorul recunoaşte că a dobândit şi/sau va dobândi Informaţii Confidenţiale în cursul sau în legătură cu exercitarea mandatului în cadrul Societăţii, precum şi că folosirea, în scopul concurării Societăţii, a acestor Informaţii Confidenţiale, de către sine ori de către alte persoane, ar periclita grav capacitatea Societăţii de a continua activitatea sa economică.

Prin urmare, Administratorul acceptă că, direct sau indirect, în orice moment, pe durata Contractului de Mandat încheiat cu Societatea sau oricând ulterior încetării acestuia, şi indiferent când şi din ce motiv acest contract va înceta, nu va folosi sau determina folosirea oricăror Informaţii Confidenţiale în legătură cu orice activităţi sau afaceri, cu excepţia activităţilor economice ale Societăţii, şi nu va dezvălui sau determina dezvăluirea oricăror Informaţii Confidenţiale către orice persoană fizică, societate, asociaţie, grup sau orice altă entitate, cu excepţia cazului în care această dezvăluire a fost autorizată în mod specific în scris de către Societate, sau cu excepţia cazului în care este cerută de orice lege aplicabilă, ori dispusă prin hotărârea unei instanţe judecătoreşti sau arbitrale competenţe, sau de orice autoritate publică care prin lege este abilitată să primească astfel de informaţii.

Suplimentar, Administratorul se obligă să notifice Societatea, cu promptitudine, cu privire la orice act al unei instanţe judecătoreşti sau arbitrale, ori al unei alte autorităţi publice, de natură celor precizate în alineatul anterior, astfel încât Societatea să poată adopta, în condiţiile legii, măsuri de protecţie sau o altă soluţie adecvată, şi va furniza în continuare orice asistenţă pe care Societatea o poate solicita în mod rezonabil pentru a garanta asemenea măsuri sau soluţii.

În cazul în care măsurile de protecţie menţionate în alineatul anterior nu sunt suficiente, Administratorul va furniza numai acea secţiune din Informaţia Confidenţială care este cerută în mod legal de autoritatea publică în cauză şi va depune toate eforturile rezonabile şi întemeiate legal, pentru a obţine tratamentul confidenţial al oricăror Informaţii Confidenţiale astfel dezvăluite.

3. Folosirea şi dezvăluirea informaţiilor cu privire la terţe persoane

Administratorul înţelege că Societatea primeşte uneori informaţii de la terţe persoane, pe care Societatea trebuie să le trateze cu confidenţialitate şi să le folosească doar în scopuri limitate, („Informaţii cu privire la terţe persoane”).

Administratorul acceptă că, direct sau indirect, în orice moment, pe durata Contractului de Mandat încheiat cu Societatea, sau oricând după încetarea acestuia, şi indiferent când şi din ce motiv acest Contract va înceta, nu va folosi sau determina folosirea oricăror Informaţii cu privire la terţe persoane, cu excepţia cazurilor în care acest lucru este permis printr-un acord scris încheiat între Societate şi respectivă terţă persoană, cu excepţia cazului în care este cerută de orice lege aplicabilă sau prin hotărârea unei instanţe judecătoreşti sau arbitrale competenţe sau de orice altă autoritate publică care prin lege este abilitată să primească astfel de informaţii.

Adiţional, Administratorul se obligă să notifice Societatea, cu promptitudine, cu privire la orice act al unei instanţe judecătoreşti sau arbitrale, ori al unei alte autorităţi publice, de natura celor precizate la alineatul anterior, astfel încât Societatea să poată adopta, în condiţiile legii, măsuri de protecţie sau o altă soluţie adecvată. În cazul în care măsurile de protecţie nu sunt suficiente, Administratorul va furniza doar acea secţiune din Informaţie cu privire la terţe persoane, după cum este cerut în mod legal.

Administratorul se obligă să respecte și să facă diligențele necesare pentru ca întreg Consiliul de Admnistrație să respecte integral prevederile Regulamentului (UE) 2016/679 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor)

4.
Protejarea secretelor comerciale

Nicio prevedere din prezentul Contract de Mandat nu va implica Societatea şi nu va afecta în niciun fel drepturile sale de a-şi proteja secretele comerciale, prin orice mijloace prevăzute de lege.

5. Dezvăluirea de informaţii de către Societate

Pe durata executării Contractului de Mandat şi la data încetării prezentului Contract de Mandat, Administratorul va dezvălui şi va preda prompt Societăţii, în măsura în care o asemenea dezvăluire s-ar aprecia în mod rezonabil ca fiind în interesul Societăţii, în scris, sau în orice formă şi mod, cerute în mod rezonabil de Societate, următoarele informaţii, („Informaţii care vor fi dezvăluite”):

(i) toţi şi orice algoritmi, proceduri sau tehnici cu privire la activităţile economice ale Societăţii sau la activitatea Administratorului în cadrul Societăţii, ideile şi principiile esenţiale care stau la baza unor asemenea algoritmi, proceduri sau tehnici concepute, originale, adaptate, descoperite, dezvoltate, dobândite (de la o terţă persoană sau în alt fel), evaluate, testate sau aplicate de Administrator în decursul activităţii sale în cadrul Societăţii, indiferent dacă asemenea algoritmi, proceduri sau tehnici au fost încorporate într-un program de computer;

(ii) toate şi orice strategii de stabilire de marketing, ideile şi principiile esenţiale care stau la baza acestor strategii şi orice informaţii care ar putea, în mod rezonabil, duce la dezvoltarea unor asemenea strategii concepute, originale, adaptate, descoperite, dezvoltate, dobândite (de la o terţă persoană sau în alt fel), evaluate, testate sau aplicate de Administrator în decursul activităţii sale în cadrul Societăţii;

(iii) informaţii cu privire la toate şi orice produse şi servicii, ideile şi principiile esenţiale care stau la baza acestor produse şi servicii, concepute, originale, adaptate, descoperite, dezvoltate, dobândite (de la o terţă persoană sau în alt fel), evaluate, testate sau aplicate de Administrator în decursul activităţii sale în cadrul Societăţii şi

(iv) orice alte idei sau informaţii concepute, originale, adaptate, descoperite, dezvoltate, dobândite (de la o terţă persoană sau în alt fel), evaluate, testate sau aplicate de Administrator în decursul activităţii sale în cadrul Societăţii, în cazul în care aceste idei sau informaţii ar putea fi apreciate, în mod rezonabil, ca fiind folositoare sau valoroase pentru Societate.

6. Caracterul confidenţial al Informaţiilor care vor fi dezvăluite

Părţile convin că Informaţiile care vor fi dezvăluite, conform pct. 5, sunt, la rândul lor, subsumate sferei Informaţiilor Confidenţiale, potrivit definiţiei de la pct. 1 din prezenta Anexă, iar Administratorul se obligă să folosească şi să păstreze toate Informaţiile care vor fi dezvăluite în condiţiile pct. 5 în acelaşi fel ca şi Informaţiile Confidenţiale, respectând, totodată, prevederile pct. 3 din prezenta Anexă cu privire la confidenţialitatea Informaţiilor referitoare la terţe persoane.

7. Întinderea în timp a respectării obligaţiilor de confidenţialitate

Obligaţiile de confidenţialitate ce revin Administratorului în baza prezentei Anexe, parte integrantă din Contractul de Administraţie, rămân aplicabile şi după încetarea prezentului Contract de Administraţie şi vor produce efecte pe o perioadă nelimitată de timp.

Societatea

Prin: _______________________

Administrator

Dl. /dna. _________________

Anexa 2

OBLIGAŢII DE NECONCURENŢĂ

1. Neconcurenţa

Pe perioada exercitării mandatului său în Societate, Administratorul este de acord şi se obligă:

a) Să nu solicite sau să accepte, direct sau indirect, participarea ca asociat/acţionar la o companie care desfăşoară activităţi concurente cu activitatea principală a Societăţii de la niciunul dintre clienţii Societăţii sau de la orice alt terţ, oriunde ar fi situaţi aceştia;

b) Să nu întreprindă măsuri de concediere a salariaţilor Societăţii în scopul înfiinţării de către Administrator, direct sau indirect, a unei entităţi concurente cu activitatea principală a Societăţii care să atragă clienţii existenţi sau potenţiali ai Societăţii şi care să iniţieze măsuri de angajare a salariaţilor Societăţii în scopul dezorganizării activităţii acestuia din urmă;

c) Să nu accepte una din calităţile enumerate limitativ la art. 153 indice 15 din Legea nr. 31/1990, respectiv cea de director, administrator, membru al directoratului sau al consiliului de supraveghere, cenzor, auditor intern sau asociat cu răspundere nelimtata în alte societăţi concurente sau având acelaşi obiect de activitate cu excepţia situaţiei în care informează în prealabil Adunarea Generală a Acţionarilor Societăţii;

d) să nu asiste, în calitate de consultant, orice persoană ale cărei activităţi sunt în concurenţă cu activitatea principală a Societăţii.

Obligaţia de neconcurenţă produce efecte pe întreg teritoriul României, cu privire la orice terţe persoane concurente.

Pentru evitarea oricărui dubiu, nu va fi considerată o încălcare a obligaţiei de neconcurentă tranzacţionarea acţiunilor listate la Bursa de Valori Bucureşti emise de societăţi care desfăşoară activităţi concurente cu Societatea.

2. Abţinerea de la solicitarea de servicii

Pe perioada exercitării mandatului său în Societate, Administratorul, în mod direct sau indirect, cu sau fără comision, fie în nume propriu sau în calitate de salariat, agent, consultant, administrator, director, asociat, acţionar, investitor sau în orice altă calitate, nu va:

a) determina sau încerca să determine orice salariat, consultant, furnizor, cumpărător sau antreprenor independent al Societăţii să înceteze relaţia sa cu Societatea;

b) utiliza, reţine în calitate de consultant sau de antreprenor, ori determina angajarea sau reţinerea oricărui salariat al Societăţii.

3. Încălcarea obligaţiilor de neconcurenţă

Oricare încălcare a obligaţiilor cuprinse în prezenta Anexă de către Administrator îndreptăţeşte Societatea să solicite acestuia despăgubiri pentru daunele provocate Societăţii.

Societatea

Prin: _________________________

Administrator

Dl. /dna. _______________

